Finlandese suomi El finlandéxe l'è na łéngua ugrofìnica che ła vien doparà uficialmente inte ła Repùblica de Finlandia. Ła xe łigà co l'èstone e in parte co l'ungaréxe. El finlandéxe no'l ga nisuna difarensa de xenare par maschil e feminil gnanca sui pronomi, fora che calche fórma speciałe interogativa o demostrativa par riferirse a łe robe invese che ai èseri viventi come fa el vèneto co "ci/chi?" e " 'sa/cósa/ché?" o come ła difarensa intrà "xe 'sto qua" e "xe questo" . Parò el finlandéxe el ga na declinasion de ben quìndexe caxi e do nùmari che i se conbina faxendo un saco de fórme: serte łe xe intuitive parché basta tacar łe finałi una drio l'altra , ma serte altre se fa pi fadiga ricordarle . Po dopo in finlandéxe, de łe volte, el stéso conpleménto el se traduxe in modi difarenti: par exenpio el conpleménto ojeto direto el pol aver tri caxi diversi traduxendo parfin el tenpo del verbo.